ร้านนี้ลัดคิว...รีวิวให้ก่อน เพื่อน้อง Boe ???? โดยเฉพาะ...???????????? 

ร้านเล็กนมหยด ตั้งอยู่ริมถนนวชิรปราการ ที่คนตัวเมืองชลฯ เรียกถนนเส้นนี้ว่าสายล่าง อยู่เกือบถึงหน้าเก๋ง เปิดบริการตั้งแต่ 15.00-23.00 น. จอดรถข้างทาง

ความจริง...ผมผ่านเส้นทางนี้บ่อยนะ เห็นตั้งแต่เขาเริ่มตกแต่งร้านล่ะ ก็ว่าจะมาลอง...ก็ไม่ได้ลองซะที เห็นอีกทีน้อง Boe ???? ก็มาเจิมรีวิวไปก่อนแย๊ว... ดีครับ พี่หมีจะได้รู้แนว ทำการบ้านก่อนเข้าไปชิม ฮิๆๆ

แต่...เผอิญว่า ตอนพี่หมีเข้าไปชิม ดึกไปหน่อยอ่ะ กินข้าวอิ่มจากที่อื่นมาก่อนล่ะ ก็เลยสั่งแค่ขนมปังปิ้งกินเล่นๆสัก 2 แผ่น ไม่ได้สั่งเมนูนมมาดื่ม... 

ย้ำ... ผมไม่ได้สั่งเมนูน้ำ นะครับ

ดังนั้น ผมจึงให้เกรดดาว เฉพาะ...ขนมปังปิ้ง เท่านั้น 

ปังปิ้งทั้ง 2 แผ่น เป็นหน้าเนยนมธรรมดา กับปังปิ้งหน้าสังขยาชาไทย แผ่นละ 15 บาท 

ด้วยความเคารพ มันไม่น่าจะมีปัญหาอะไร กะอีกแค่ปังปิ้งธรรมดาๆ 3 ดาวมาตรฐาน ยังไงน่าจะต้องได้

แต่ที่มันเหลือ 2 หรือ... อาจจะแจก 1 ดาว ด้วยซ้ำ เพราะ... 

1. ทำช้ามากกกกก ลูกค้าก็ไม่เยอะนะ (แต่ให้อภัยได้ เข้าใจว่าปังมันต้องอบกรอบ ใช้เวลานิดนึง)
2. คนมาทีหลัง ได้ก่อน (???) หมายความว่าไง?? (อ๋อ...หรือว่า ถ้าสั่งเมนูน้ำ จะชงมาเสริ์ฟก่อนพวกปังปิ้ง อืมมม... ถ้าอย่างนั้นผมก็เข้าใจนะ)
3. รสชาติ ของสังขยาชาไทย ทามาให้น้อยไปนิด และไม่ค่อยถูกปากผมสักเท่าไร เพราะ....ข้อที่4

????????????????4. ขนมปังทั้ง 2 แผ่นที่ผมสั่งจากร้านของคุณ มันกรอบบบ กรอบมากกกกก กรอบ...จนไหม้... ไหม้เลยครับพี่...เกรียม แถมมีกลิ่นไหม้เต็มๆ และออกรสขมๆ กลบรสชาติซอสสังขยาหมด ???????????????? 

จริงมัย??? 
ใส่ร้าย??? 
สกัดดาวรุ่งร้านเปิดใหม่??? 
ดิสเครดิตหรือเปล่า???? 

โปรดดูรูปประกอบ...และผมก็เชื่อว่า ปังปิ้งของน้อง Boe ???? ก็ไหม้เหมือนของผม...(รึเปล่า??) เชิญสังเกตุดูรูปปังปิ้งในรีวิวของเธอเองนะ 

ปัญหาก็คือว่า ขนมปังของคุณ มีชิ้นที่หนาเกินไป ซึ่งเวลาอบ จึงต้องใช้เวลาอบนานเป็นพิ้เศษ ด้วยความตั้งใจดี เพื่อให้มันกรอบเนี้ยแหล่ะ 

ซึ่งรูปลักษณ์ภายนอกดูเหมือนแค่ไหม้นิดๆ แต่จริงๆแล้วความเสียหายที่ยิ่งใหญ่กว่า คือ กลิ่นและรสชาติ (ลองทดสอบปิ้งกินเองดูนะครับ ว่าที่ผมพูดถึงเนี่ย มันจริงหรือไม่?) 

หรือ ให้ลองแวะไปกินร้านคู่แข่งที่อยู่ตรงหน้าธนาคารกสิกร สาขาถนนวชิรปราการ ใกล้ๆร้านคุณ หรือ ร้านมาแรงจัดๆ ริมถนนเหมือนกัน แถวๆ โรงเจ เปรียบเทียบกับปังปิ้งของคุณนะครับ คงจะเข้าใจมากกว่าว่าผมหมายถึงการปิ้งขนมปังในลักษณะแบบไหน ด้วยความปรารถนาดี

สรุปว่า ร้านเขาเน้นขายนมนะครับ โปรดเข้าใจด้วยว่าผมให้ 2 ดาว เฉพาะปังปิ้งเท่านั้น เมนูนมอาจจะอร่อยก็ได้ เผอิญไม่ได้ลอง 

จบ.